Diari Oficial de la Generalitat Valenciana


Sumari del DOGV 4312, del 12-08-2002 (2002/9021)

RESOLUCIÓ de 6 d'agost de 2002, de la Conselleria de Benestar Social, per la qual es minoren els crèdits amb què es financen les ajudes convocades per mitjà de l'Orde de 27 de novembre de 2001, de la Conselleria de Benestar Social, per la qual es regulen i es convoquen ajudes dirigides al sosteniment dels centres d'Atenció Especialitzada a Menors per a l'exercici 2002 i servicis especialitzats d'intervenció i atenció a famílies, menors i adopció per a l'exercici 2002, determinats en la Resolució de 15 d'abril de 2002 de la Conselleria de Benestar Social.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4312

Data del DOGV
:   12-08-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/9021


Data del document
:   06-08-2002

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * protecció de la infància
    * equipament social
    * suport econòmic
    * ajuda pública

RESOLUCIÓ de 6 d'agost de 2002, de la Conselleria de Benestar Social, per la qual es minoren els crèdits amb què es financen les ajudes convocades per mitjà de l'Orde de 27 de novembre de 2001, de la Conselleria de Benestar Social, per la qual es regulen i es convoquen ajudes dirigides al sosteniment dels centres d'Atenció Especialitzada a Menors per a l'exercici 2002 i servicis especialitzats d'intervenció i atenció a famílies, menors i adopció per a l'exercici 2002, determinats en la Resolució de 15 d'abril de 2002 de la Conselleria de Benestar Social. [2002/X9021]
  
La Conselleria de Benestar Social, per mitjà de l'Orde de 27 de novembre de 2001 (DOGV núm. 4.147 de data de 13 de desembre de 2001) ha regulat i convocat ajudes dirigides al sosteniment dels centres d'Atenció Especialitzada a Menors per a l'exercici de 2002.
  
Aprovada i publicada la Llei 10/2001, de 27 de desembre, de Pressupostos de la Generalitat Valenciana per a l'exercici 2002 (DOGV núm. 4.158, de data 31 de desembre de 2001), en aplicació del que establix la disposició addicional segona de l'Orde d'Ajudes i d'acord amb el que preceptua l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, es va procedir per mitjà de la Resolució de 15 d'abril de 2002, de la Conselleria de Benestar Social (DOGV núm. 4.234 de 23 d'abril de 2002), a donar publicitat als crèdits i a les línies de subvencions destinades a finançar les ajudes convocades per l'Orde de 27 de novembre de 2001.
  
Una vegada resolts tots els expedients incoats amb motiu de les sol·licituds de subvenció presentades a l'empara de l'Orde de 27 de novembre de 2001 i quedant crèdit retingut sobrant en el projecte T1327, escau desafectar-lo i minorar-lo.
  
Per tant, segons el que s'ha exposat i les competències d'esta Conselleria de Benestar Social, resolc:
  
Primer
  
Minorar en un import de 2.144.793,61 euros, la quantia dels crèdits que financen el programa pressupostari 75.14.466.77 Família, Menor i Adopcions, que a continuació es detalla:
  
- Denominació: Centres d'Atenció Especialitzada Sector Menor
  
- Projecte: T1327
  
- Configuració pressupostària: minoració de 2.144.793,61 euros, i passa de 7.565.561,80 euros a 5.420.768,19 euros.
  
- Origen dels fons: Propis
  
Segon
  
Publicar la present resolució en el Diari Oficial de la Generalitat Valenciana.
  
València, 6 d'agost de 2002.- El secretari general (per absència del conseller de Benestar Social, art. 6 del Decret 121/2001, de 18 de desembre): Ramón Doménech Doménech.